EkBass/fiwiki-20250220-pages-articles huggingface dataset:
Kreikkalaiset pyramidit

Kreikkalaiset pyramidit ovat antiikin aikaisia pyramideja, joista useimmat sijaitsevat Argoliin alueella Kreikassa. Niitä on löydetty myös muualta Peloponnesokselta sekä muun muassa Boiotiasta. Pyramidit ovat suurimmaksi osaksi tuhoutuneet, ja ainoa paremmin säilynyt on niin kutsuttu Ellinikón pyramidi. == Historia == Kreikkalaiset pyramidit ovat ainoa esimerkki muinaisesta pyramidimuotoisesta rakentamisesta Euroopan alueella. Pyramidit ajoitetaan yleensä klassisen ja hellenistisen kauden taitteeseen 300-luvun eaa. lopulle, vaikkakin joskus niitä on yritetty sijoittaa jo niinkin varhaiseen aikaan kuin 2800–2500 eaa. tai 2500–2000 eaa. Pyramidit ovat jossakin määrin arvoituksellisia, sillä niiden alkuperää, käyttötarkoitusta tai mahdollista yhteyttä Egyptiin ei tunneta. Mytologian kannalta on huomionarvoista, että pyramideja on erityisesti Argoliin alueella, jossa myyttien mukaan oli Danaoksen perustama egyptiläinen siirtokunta. Ainoa antiikin aikainen lähde, joka mainitsee pyramidit, on Pausanias. Hän kertoo Kreikan kuvauksessaan nykyisin Ellinikón pyramidina tunnetusta muinaisjäänteestä, ja sanoo sen olleen Proitoksen ja Akrisioksen joukkojen välisessä taistelussa kaatuneiden hauta. Näin hän ajoittaa sen jo myyttiaikaan.Pausanias: Kreikan kuvaus 2.25.7 (kreik.) (engl. käännös). Nykytutkijat ovat esittäneet pyramideille useita mahdollisia käyttötarkoituksia: ne olisivat voineet olla paitsi hautoja tai muistomerkkejä myös pieniä linnoituksia, turvapaikkoja, vartio- tai viestitorneja tai liittyä maanviljelyyn tai tähtitieteeseen. == Tunnetut pyramidit == Parhaiten tunnetut kreikkalaiset pyramidit ovat: * Ellinikón pyramidi, Ellinikó ja Kefalári, Argolis – parhaiten säilynyt pyramidi * Lygourión pyramidi, Lygourió, Argolis – säilynyt vain perustukset * Kampía, Néa Epídavros, Argolis – säilynyt jonkin verran * Vigkláfia / Neápoli, Lakonia – säilynyt vain perustukset * Dalamanára, Epídavros, Argolis – säilynyt vähäisiä osia * Ástros, Arkadia – ei säilynyt * Sikyóna, Korinthia – säilynyt vähäisiä osia * Menelaion, Spárti, Lakonia – kaltevan pyramidin kaltainen rakennus * Daskalió, Kykladit – saari, joka muokattu kaltevaksi pyramidiksi * Amfeíon kukkula, Thíva, Boiotia – kalteva pyramidiAmféion kukkulan sijainti: * Soúgia, Kreeta – enemmän käpymäinen kuin pyramidimainen rakennelma Tutkijat ovat tunnistaneet ainakin 20 mahdollista pyramidia eri puolilla Kreikkaa. == Lähteet == == Kirjallisuutta == * == Aiheesta muualla == *
Lygourión pyramidi

Lygourión pyramidi oli antiikin aikainen kreikkalainen pyramidi Argoliissa Kreikassa. Se on saanut nykyisen nimensä Lygourión kylästä, jonka lähellä sen rauniot sijaitsevat. == Historia == Samoin kuin tunnetumman Ellinikón pyramidin, myöskään Lygourión pyramidin tarkkaa ajoitusta ei tunneta. Varhaisimmassa ajoituksessa sen on ehdotettu olevan peräisin jo niinkin varhaiselta ajalta kuin 2260 eaa. ± 710 vuotta. Näin se olisi noin 600 vuotta Ellinikón pyramidin varhaisimpia ajoituksia myöhempi. Perinteisesti kreikkalaiset pyramidit ajoitetaan kuitenkin vasta 300-luvulle eaa. pienoiskuva|vasen|Pyramidin rauniot. Antiikin aikana pyramidi sijaitsi tiellä, joka yhdisti Argoliin tasangon ja Saroninlahden rannan. Sen on ehdotettu olleen tietä vartioinut vartiotorni. Pausanias ei mainitse Lygoúrion pyramidia. Ranskalaiset tutkivat sen raunioita osana Morean tutkimusretkeä vuonna 1829, miltä ajalta on varhaisin maininta koko rakennelmasta. Robert Scranton tutki sitä vuonna 1938. pienoiskuva|vasen|Pyramidin raunioita. == Rakennelma == Pyramidin jäänteet sijaitsevat Arachnaío-vuoren juurella noin 1,5 kilometriä luoteeseen Lygoúrion kylästä ja 200 metriä länteen Pyhän Marinan (Agía Marína) kirkosta. Paikka on noin 33 kilometriä itään Árgoksen kaupungista. Rakennuksesta on säilynyt vain sen pyramidimainen perusta, jonka päällä on oletettavasti ollut torni. Perustusten pohjoissivun pituus on noin 14 metriä ja muiden kolmen sivun pituudet 12 metriä. == Lähteet == == Aiheesta muualla == Luokka:Antiikin Argolis Luokka:Arkeologiset kohteet Kreikassa Luokka:Epídavros Luokka:Kreikkalaiset pyramidit
Plataiailaisten hautakumpu

Plataiailaisten hautakumpu on antiikin aikainen hautakumpu Marathonin alueella nykyisessä Marathónaksen kunnassa Kreikassa. Se rakennettiin vuonna 490 eaa. Marathonin taistelussa ateenalaisten rinnalla kaatuneiden plataiailaisten haudaksi. Hautakumpu sijaitsee Vranáksen kylässä Marathónaksen tasangon eli antiikin Marathonin tasangon länsilaidalla lähellä nykyistä Marathonin arkeologista museota. Hautakummun korkeus on noin kolme metriä. Sen sisään johtaa dromos-käytävä. Hautakummun arkeologiset kaivaukset suoritti Spyrídon Marinátos vuonna 1970. Kaivauksissa kummusta on löydetty kymmenen miehen ja yhden noin 10-vuotiaan pojan jäänteet. Kaksi oli polttohaudattu ja loput ruumishautauksia. Koska hautaan oli haudattu vain miehiä, se on tulkittu Marathonin taistelussa kaatuneiden plataiailaisten haudaksi. Tulkinta on kuitenkin joskus myös kyseenalaistettu, koska sitä ei ole kyetty todistamaan aukottomasti. Toinen ja kuuluisampi samaan taisteluun liittyvä hautakumpu on noin 2,7 kilometriä idempänä sijaitseva Ateenalaisten hautakumpu. == Lähteet == == Aiheesta muualla == Luokka:Antiikin Kreikan muistomerkit Luokka:Arkeologiset kohteet Attikassa Luokka:Kreikan haudat ja hautamuistomerkit Luokka:Marathon
Ptoioksen heroon

Ptoioksen heroon oli antiikin aikainen heeros Ptoiokselle omistettu heroon Ptoon-vuorella (nyk. Ptóo eli Pelagía) Boiotiassa Kreikassa lähellä Akraifian kaupunkia. Ptoios oli kreikkalaisessa mytologiassa boiotialaisen kuninkaan Athamaan ja Themiston poika.Pausanias: Kreikan kuvaus 9.23.6. Tämän kulttipaikkana oli alun perin myöhempi Apollon Ptoioksen pyhäkkö, joka sijaitsi noin 1,2 kilometriä idempänä. Se tuli Apollonin kulttipaikaksi viimeistään noin vuonna 620 eaa. Tämän jälkeen Ptoioksen kultti jatkui erillisessä Ptoioksen heroonissa, jossa Ptoioksen kultti on ollut olemassa viimeistään noin 580 eaa. Kulttipaikka on ollut erityisesti Akraifian kaupungin käytössä. Heroon sijaitsi nykyisen Kastrákin kukkulan koillisrinteessä paikassa, joka on noin 1,5 kilometriä itään nykyisestä Akraífnion kylästä. Se oli rakennettu kahdelle pengertasanteelle. Ylemmällä tasanteella sijaitsi arkaaisella kaudella noin 600-luvun eaa. lopulla rakennettu temppeli, jonka arvellaan olleen omistettu joko Ptoioksen äidille, Gaia-Demeterille tai Gaia-Europalle. Temppeli oli tehty paikallisesta kalkkikivestä, ja sen ydinosan eli sekoksen koko oli 6 × 17 metriä. Kuusi puista pylvästä jakoivat sen kahteen osaan. Temppeli kunnostettiin 300-luvun eaa. lopulla. Alemmalla tasanteella, joka oli omistettu heeros Ptoiokselle, oli kaksi alttaria sekä muita rakennuksia. Sieltä on löydetty myös 28 kolmijalan jalustat noin ajalta 550–450 eaa. == Lähteet == Luokka:Antiikin Boiotia Luokka:Arkeologiset kohteet Kreikassa Luokka:Heroonit Luokka:Orchomenós
Zeus Urioksen pyhäkkö

Zeus Urioksen pyhäkkö () tai Zeus Urioksen ja kahdentoista jumalan pyhäkkö oli antiikin aikainen Zeus Uriokselle omistettu pyhäkkö, joka sijaitsi Khalkedonin alueella Bosporoksen Mustanmeren puoleisen pään itärannalla nykyisen Turkin Anadolukavağıssa. Pyhäkön sijaintipaikka sai siitä nimen Hieron. Hieronia pidettiin Egeanmeren ja Mustanmeren rajakohtana, ja se oli näin tärkeä läpikulkupiste ja monin tavoin ”Mustanmeren avain”. Se oli paikka, jossa kauppalaivat kokoontuivat yhteen Mustanmeren purjehduksille. Se oli myös paikka, josta Mustanmeren purjehduksessa käytettyjen karttojen etäisyysmittaukset aloitettiin. Herodotos mainitsee paikan hyvänä kohtana katsella merta.Herodotos: Historiateos 4.85, 4.87. Pyhäkkö oli nimellään omistettu ”Hyvän merimatkan Zeukselle” tai ”Hyvien tuulten Zeukselle”. Siellä rukoiltiin otollisen pohjois- tai etelätuulen puolesta, sen mukaan olivatko alukset menossa Mustallemerelle vai Egeanmerelle päin. Pyhäkköön viitataan myös ”Khalkedonilaisten pyhäkkönä” ja ”Aasian pyhäkkönä”. Pyhäkön lisäksi Hieronissa on ilmeisesti ollut myös asutus. Nykyisin Hieronin paikalla ovat bysanttilaisaikaisen Yoroksen linnan rauniot. Sen rakenteissa on käytetty uudelleen paikan antiikin aikaisten rakennusten osia. Byzantionin kaupungilla oli oma pyhäkkö vastapäisellä eli länsirannalla. Sitä kutsuttiin ”Byzantionlaisten pyhäköksi” ja ”Euroopan pyhäköksi”. Sen kultti oli omistettu Serapikselle ja Kybelelle. Tämä pyhäkkö oli Hieronia vähempimerkityksinen. == Lähteet == Luokka:Antiikin Kreikan pyhäköt Luokka:Bithynia Luokka:Istanbulin historia
Fanni Front

Fanny (Fanni) Front (28. toukokuuta 1921 – 23. elokuuta 2012 Jyväskylä) oli suomalainen poliitikko, joka toimi Sosialidemokraattisen Naisliiton viimeisenä puheenjohtajana vuosina 1975–1979. Muun muassa toimistonhoitajana ja järjestösihteerinä työskennellyt Front oli Jyväskylän kaupunginvaltuuston jäsen 1964−1992. SDP:n puoluehajaannuksen aikana hän oli 1960-luvulla Työväen ja Pienviljelijäin Sosialidemokraattisen Liiton jäsen. Front vaikutti myös Keski-Suomen Ensikoti-yhdistyksessä ja oli vuonna 1955 perustamassa ensikotia Jyväskylän maalaiskunnan Suuruspäähän. Viitattu 6.7.2023. == Lähteet == Luokka:Suomen Sosialidemokraattisen Puolueen poliitikot Luokka:Työväen ja pienviljelijäin sosialidemokraattisen liiton poliitikot Luokka:Jyväskylän kaupunginvaltuutetut Luokka:Vuonna 1921 syntyneet Luokka:Vuonna 2012 kuolleet
Borgofranco sul Po

Borgofranco sul Po () on kunta Pohjois-Italiassa Mantovan maakunnassa Lombardian alueella.Borgofranco sul Po Sapere.it Borgofranco sul Po Enciclopedia Treccani Vuoden 2011 alussa kunnassa oli 420 asukasta. ==Lähteet== ==Aiheesta muualla== Luokka:Mantovan maakunnan kunnat
Mwele Ntuli Malecela

Mwele Ntuli Malecela (26. maaliskuuta 1963 Dar es Salaam, Tansania – 10. helmikuuta 2022 Geneve, Sveitsi) oli tansanialainen lääketieteilijä, joka toimi erityisesti trooppisten loistautien vastaisessa työssä. Hän johti uransa aikana WHO:n laiminlyötyjen trooppisten sairausten osasto sekä Tansanian kansallista lääketieteellistä tutkimuslaitosta. == Nuoruus, opiskelu ja uran alku == Mwele Malecela syntyi Dar es Salaam vuonna 1963. Hänen isänsä oli John Malecela, joka toimi 1990–1994 Tansanian pääministerinä. Malecela suoritti vuonna 1987 Dar es Salaamin yliopistossa alemman korkeakoulututkinnon eläintieteestä. Tämän jälkeen hän toimi tutkijana Tansanian kansallisessa lääketieteellisessä tutkimuslaitoksessa NIMR:ssa, missä hän tutki filarian aiheuttamaa elefantiaasia, joka on vakavaa turvotusta aiheuttava loistauti. Malecela jatkoi 1990–1995 opintojaan London School of Hygiene & Tropical Medicine, missä hän valmistui ensin maisteriksi ja sitten tohtoriksi parasitologiasta. Malecela oli saanut jatko-opintojaan varten sveitiläis- tansanialaisen stipendin. == Lääketieteellisenä johtajana == Malecala palasti väitöstyönsä jälkeen Tansaniaan, missä hän sai paikan NIMR:n tutkimusyhteistyön johtajana. Vuonna 2000 hänet valittiin johtamaan Tansanian kansallista elefentiaasiohjelmaa ja vuonna 2010 ensimmäisenä naisena NIMR:n johtajaksi. Tutkimuslaitosta hän johti vuoteen 2017 saakka. Malecala oli vuodet 2001–2004 mukana myös MDP-ohjelmassa, jonka tavoitteena on hävittää jokisokeus ja elefantiaasi. Malecela valittiin vuonna 2017 Maailman terveysjärjestön WHO:n Afrikan aluetoimiston johtohenkilöstöön. Hän toimi aluejohtajan Matshidiso Moetin hallinnollisena ja diplomaattisena neuvonantajana. Malecala nimettiin 2018 WHO:n laiminlyötyjen trooppisten sairausten osaston johtajaksi. Hänen aikanaan luotiin suunnitelma 20 laiminlyödyksi trooppiseksi sairaudeksi luokitellun taudin estämiseksi, hallinnoimiseksi ja hävittämiseksi. WHO:n silloisen arvion mukaan nämä 20 tautia vaikuttaa 1,7 miljardiin ihmiseen. Vuoteen 2030 tähdätty suunnitelma otettiin käyttöön tammikuussa 2021. == Lähteet == Luokka:Tansanialaiset henkilöt Luokka:Lääketieteen edustajat Luokka:Vuonna 1963 syntyneet Luokka:Vuonna 2022 kuolleet Luokka:Tansanian tiede ja tekniikka
John McNally (nyrkkeilijä)

John McNally (3. marraskuuta 1932 Belfast, Pohjois-Irlanti, Yhdistynyt kuningaskunta – 4. huhtikuuta 2022 Belfast, Pohjois-Irlanti, Yhdistynyt kuningaskunta) oli irlantilainen nyrkkeilijä, olympia- ja EM-mitalisti. 54 kilogramman painoluokassa kilpaillut McNally saavutti olympiahopeaa Helsingissä 1952 hävittyään loppuottelussa hajaäänituomiolla isäntämaan Pentti Hämäläiselle. Hänen mitalinsa oli Irlannin historian ensimmäinen nyrkkeilystä ja maan ensimmäinen olympiamitali 20 vuoteen. Varsovan EM-kilpailuissa 1954 McNally ylsi pronssille. McNally kuoli Belfastissa 89-vuotiaana 4. huhtikuuta 2022.https://www.98fm.com/sport/irelands-first-ever-olympic-boxing-medallist- john-mcnally-dies-1328491Olympedia == Lähteet == * === Viitteet === == Aiheesta muualla == * Luokka:Irlantilaiset nyrkkeilijät Luokka:Irlantilaiset olympiamitalistit Luokka:Vuonna 1932 syntyneet Luokka:Vuonna 2022 kuolleet
John McNally

John McNally -nimisiä henkilöitä ovat: * John McNally, irlantilainen nyrkkeilijä ja olympiamitalisti * John McNally, yhdysvaltalainen amerikkalaisen jalkapallon pelaaja * John McNally, yhdysvaltalainen urheiluampuja * John McNally, englantilainen muusikko (The Searchers) * John McNally, yhdysvaltalainen tennispelaaja
Conny Vandenbos

Conny Vandenbos (oik. Jacoba Adriana Hollestelle, 16. tammikuuta 1937 – 7. huhtikuuta 2002) oli alankomaalainen laulaja. Vandenbos aloitti uransa 1960 KRO-radiokanavan Springplank-ohjelmassa, jossa hän lauloi ranskalaisia chansoneja. Esiinnyttyään Belgiassa Knokkefestival-festivaalilla 1961 Vandenbos sopi levytyssopimuksen Philipsin kanssa. 1962 Vandenbos sijoittui Alankomaiden karsintana Eurovision laulukilpailuun toimineessa Nationaal Songfestival -laulukilpailussa kolmanneksi kappaleella "Zachtjes". 1964 Vandenbos sai oman televisio-ohjelman Zeg maar Conny. Vandenbos voitti Nationaal Songfestival -laulukilpailun 1965 kappaleella Het Is genoeg" ja valikoitui näin edustamaan Alankomaita saman vuoden Eurovision laulukilpailuun. Kansainvälisessä laulukilpailussa Vandenbos sijoittui 11:nneksi 18 kilpailijan joukosta. Vuotta myöhemmin Vandenbos saavutti listamenestystä hitillään "Ik ben gelukkig zonder jou". 1970-luvun alussa Vandenbos erosi Philipsiltä ja solmi levytyssopimuksen Basart Recordsin kanssa 1973. Tuohon aikaan useimmat hänen kappaleistaan olivat hollanninkielisiä versioita ulkomaalaisista kappaleista. 1977 Vandenbos sai Gouden Harp -palkinnon albumista Zo wil ik leven. 1993 hänelle myönnettiin kultalevy albumista De 14 grootste hits van Conny Vandenbos. ==Diskografia== ===Albumithttps://dutchcharts.nl/search.asp?cat=a&cat2;=s&search;=Conny+Vandenbos=== :Sijoitus Alankomaiden albumilistalla *Een vrouw van deze tijd (1974) #12 *Van dichtbij (1975) #4 *Zo wil ik leven (1976) #6 *Licht en schaduw (1977) #13 *Over liefde (1979) #40 *Het mooiste uit twintig jaar (1980) #20 *Conny Vandenbos zingt Janis Ian (1980) #24 *Net als iedereen (1983) #48 *De mooiste dag (1987) #46 ==Lähteet== * ===Viitteet=== Luokka:Alankomaalaiset laulajat Luokka:Alankomaiden euroviisuedustajat Luokka:Vuoden 1965 euroviisuedustajat Luokka:Vuonna 1937 syntyneet Luokka:Vuonna 2002 kuolleet
Dahlforsin viilatehdas

Dahlforsin viilatehdas on Vantaankosken rannalla sijaitseva ravintola ja entinen tehdas Vantaan Viinikkalassa. Rakennus on suojeltu asemakaavalla. == Historia == Tehtaan perusti ruotsalainen Walfrid W. Wahlberg alun perin kaksikerroksiseen hirsirakennukseen 1880-luvulla. Vuonna 1903 alkuperäinen rakennus korvattiin tiilisellä. 1900-luvun alussa tehdasta laajennettiin kaarevalla lisäosalla. Wahlberg osti myös kosken länsirannalla sijainneen Vantaan ruukin ja perusti viilatehtaan eteläpuolelle trasselitehtaan, joka kuitenkin paloi 1900-luvulla. Rakennus toimi viilatehtaana vielä 1960-luvullakin. Se oli Vantaankoskella viimeinen alkuperäisessä käyttötarkoituksessaan toiminut teollisuuslaitos. 1960-luvulla Wahlbergin perikunta myi tehtaan ja tehdasalueen Vantaan kaupungille. Kaupunki ei kuitenkaan löytänyt tyhjälle tehtaalle käyttöä. Vuonna 1984 rakennus vaurioitui tulipalossa. Rakennukselle annettiin purkutuomio, mutta kuntalaisten painostuksesta se päätettiin kuitenkin säilyttää. Museoviraston suojelupäätös myönnettiin vuonna 1985. Rakennus peruskorjattiin, ja vuodesta 2002 alkaen tehtaan tiloissa on toiminut Kuninkaan Lohet -niminen tilausravintola ja ohjelmapalveluyritys. == Katso myös == * Vantaankosken mylly == Lähteet == ==Aiheesta muualla== Luokka:Suomen teollisuusrakennukset Luokka:Vantaan suojellut rakennukset Luokka:Vantaan historia Luokka:Ravintolat Suomessa Luokka:Viinikkala
Mykola Voronyi

Mykola Kindratovytš Voronyi (; salanimiä muun muassa: Arlekin, Vištšyi Oleh, Homo, Siriuk ja Kondratovytš; 7. joulukuuta 1871 Rostov-na-Donu, Donin kasakoiden alue – 7. kesäkuuta 1938 Odessa, Ukrainan SNT) oli ukrainalainen runoilija, toimittaja ja teatteriohjaaja. Voronyi opiskeli Harkovan ja Rostovin pedagogisissa oppilaitoksissa. Opinnot keskeytti hänen poliittisesta toiminnastaan johtunut pidätys, ja sen jälkeen hän oli poliisin tarkkailussa. Kolmen vuoden kuluttua hän aloitti opiskelun Wienin ja Lvivin yliopistoissa. Hän toimi Ternopilissa Marko Kropyvnytskyin ja Panas Saksahanskyin teatteriryhmissä ja liittyi Ukrainan vallankumouspuolueeseen. Hän oli vuodesta 1901 Tšernihivissä semstvon palveluksessa ja kirjoitti teatteriarvosteluja. Helmikuun vallankumouksen jälkeen 1917 Voronyi oli Kiovassa Kansanteatterin ohjaaja. Vuosina 1920–1921 hän oli Puolassa Varsovassa Ukrainan kansantasavallan pakolaishallituksen attaseana. Hän oli sitten Lvivissä opettajana ja siirtyi 1926 opettajaksi Neuvosto-Ukrainaan Harkovan musiikki- ja teatterikouluun ja kirjoitti Kiovassa käsikirjoituksia ja kritiikkiä ja toimi kääntäjänä. Voronyi kirjoitti runoja jo opiskellessaan. Hän oli ensimmäisiä ukrainalaisia modernisteja, ja herätti modernismin manifestillaan vuonna 1901 vilkasta keskustelua. Serhi Jefremov oli hänen merkittävimpiä vastustajiaan. Vorony toimitti kirjallisen kalenterin Z-nad h’mar i z dolyn (1903), joka oli ensimmäisiä Ukrainassa julkaistuja ohjelmallisesti modernistisia kirjallisia kokoelmia. Hän vastusti realistista runoutta ja kansanrunoutta, ja toisaalta hän sai arvostelua pinnallisesta kauneudenpalvonnasta ja teemojen ja kuvien vähäisyydestä. NKVD pidätti Voronyin 1934, ja hänet karkotettiin Voronežiin. Hän asui vuodesta 1937 Hlynjanessa. Hänet tuomittiin kuolemaan ja ammuttiin 29. huhtikuuta 1938. Hänen maineensa puhdistettiin Josif Stalinin kuoltua, ja valikoima hänen runojaan Vybrani poeziji ilmestyi 1959. ==Lähteet== ==Aiheesta muualla== Luokka:Ukrainalaiset kirjailijat Luokka:Ukrainalaiset kriitikot Luokka:Ukrainalaiset teatteriohjaajat Luokka:Ukrainalaiset poliitikot Luokka:Vuonna 1871 syntyneet Luokka:Vuonna 1938 kuolleet
Maria Arnholm

Maria Elisabeth Wallgren Arnholm (s. 16. maaliskuuta 1958 Partille) on ruotsalainen liberaalin puolueen poliitikko ja Kronobergin läänin maaherra vuodesta 2020. Aiemmin hän on istunut valtiopäivillä (2014–2020) sekä toiminut Ruotsin tasa-arvoministerinä (2013–2014). ==Lähteet== ==Aiheesta muualla== * Maria Arnholm Ruotsin valtiopäivien verkkosivuilla Luokka:Ruotsin ministerit Luokka:Ruotsin liberaalien poliitikot Luokka:Ruotsin maaherrat Luokka:Vuonna 1958 syntyneet Luokka:Elävät henkilöt
Elli Kallioranta

Elli Kallioranta (16. huhtikuuta 1903 Jämsä – 2001 Helsinki) oli suomalainen kotitalousteknikko ja kansanvalistaja, joka työskenteli pitkään Pienviljelijäin Liiton neuvojana. Hän oli merkittävä suomalaisen maaseudun ruokakulttuurin vaikuttaja. == Elämä == Kallioranta syntyi Jämsän Kähössa torppari Kalle Kalliorannan (1877–1977) ja Maria Valkkisen (1876–1913) perheeseen. Hän oppi lukemaan jo kolmivuotiaana ja kävi myöhemmin kiertokoulua sekä kansakoulua. Äidin kuoltua Kalliorannan isä avioitui uudelleen ja Kallioranta joutui maataloustöiden ohella hoitamaan sisarpuoliaan. Vuodesta 1921 lähtien Kallioranta opiskeli Jämsän kansanopistossa, Otavan opistossa ja Reitkallin puutarhakoulussa, josta hän valmistui kotitalousneuvojaksi vuonna 1926. Kallioranta työskenteli muun muassa Oulussa, Leppävirralla ja Muhoksella, kunnes hänet palkattiin Pienviljelijäin Liiton naistoiminnan ohjaajaksi vuonna 1932. Työssään Kallioranta kiersi eri puolilla maata luennoimassa emännille. Hän vastasi yksinään liiton kotitalousneuvonnasta pääkonsultti Ragni Karlssonin keskittyessä maatalousneuvontaan. Lisäksi hän laati oppimateriaalia sekä kirjoitti artikkeleita, ohjeita ja pakinoita, joita julkaistiin muun muassa Pienviljelijäin Liiton lehdessä sekä esitettiin Yleisradiossa. Liiton jakautuessa vuonna 1949 Kallioranta jatkoi sosiaalidemokraattien muodostamassa Suomen Pienviljelijäliitossa. Viimeiset vuotensa hän työskenteli liiton kirjanpitäjänä ja jäi eläkkeelle vuonna 1970. Kallioranta kuoli perheettömänä Helsingissä 98-vuotiaana. == Teokset == * == Kirjallisuutta == * == Lähteet == Luokka:Suomalaiset opettajat Luokka:Vuonna 1903 syntyneet Luokka:Vuonna 2001 kuolleet
Merefa

Merefa () on kaupunki Itä-Ukrainassa, Harkovan alueen Harkovan piirissä. Kaupunki sijaitsee pienen Merefajoen varrella, maanteitse 25 kilometriä (rautateitse 22 km) aluekeskus Harkovasta lounaaseen. Kaupungin väkiluvuksi arvioitiin 21 421 (2021), vuoden 2001 väestönlaskennassa asukkaita oli ollut 25 018. Rautatien risteyspaikkakunta, rautatieasema. Eurooppatien osuus Harkovasta etelälounaaseen kulkee kaupungin halki. ==Historia== Perustettu 1595, mainitaan vuonna 1627. Oli kasakkaosasto Harkovan rykmentin asemapaikkakunta. Kasakkapäällikkö, atamaani Ivan Sirkon (1618—1680) todennäköinen syntymäpaikka. 1700-luvun alkuvaiheessa Krimin tataarit tuhosivat asutuksen useasti. Merefa sai vuonna 1928 kaupunkityyppisen taajaman aseman, vuonna 1938 tuli nimitys kaupungiksi. (kaupunkiartikkelin historia- ja kuvausosuus ovat keskeneräisiä. Artikkeli aloitettu 7.4.2022.) Osana hyökkäyssotaansa Venäjä ampui 17. maaliskuuta 2022 tykistöllä Merefan kaupunkiin tuhoten muun muassa koulun ja kulttuuritalon. Tykistötulitus tappoi 21 ihmistä ja haavoitti 25:tä. Залізничний вокзал Мерефа 2220934.jpeg|Merefan rautatieasemaa. Мерефа школа фасад.JPG|Koulu numero 6 Merefassa. Destroyed School 6 in Merefa after Russian rocket strike by Kharkivian 02.jpg|Koulu numero 6 Venäjän 17. maaliskuuta 2022 tekemän raketti-iskun jälkeen. Мерефа Православная церковь .JPG|Kirkko Merefassa. ==Lähteet== ==Aiheesta muualla== * Luokka:Harkovan alueen kaupungit Luokka:Harkovan piiri
Pauli Ylisaari

Pauli Herman Ylisaari (27. elokuuta 1928 Lapua – 20. syyskuuta 1984 Lapua) oli suomalainen rakennusmestari, rakennusalan yrittäjä ja yritysjohtaja, joka sai teollisuusneuvoksen arvonimen. Pauli Ylisaaren vanhemmat olivat maanviljelijä Aukusti Ylisaari ja Tyyne Kortesoja ja puoliso vuodesta 1952 Anneli Kaisa Sofia Katajamäki. Ylisaari kävi ammattikoulun ja työskenteli rakennusalalla, mutta suoritti vielä Vaasan teknillisen koulun ja valmistui sieltä rakennusmestariksi vuonna 1957. Työskenneltyään valmistumisen jälkeen rakennusmestarina eri työnantajien palveluksessa Ylisaari perusti liikekumppaninsa kanssa vuonna 1961 maanrakennusalalla toimineen yrityksen Koneyhtymä Ylisaari & Katajamäki. Jo seuraavana vuonna Ylisaari perusti kuitenkin oman Rakennusliike P. Ylisaari -yhtiön. Se toteutti lukuisia teollisuus-, asunto- ja julkisia kohteita Etelä-Pohjanmaalla, kuten esimerkiksi Kauhajärven kirkko Lapualla. Yritys työllisti enimmillään kolmesataa henkilöä. Vuonna 1968 Ylisaari oli perustamassa Pohjansepot- yhtiötä, joka keskittyi siltaurakointiin, maanrakentamiseen ja vaativiin rakennuskohteisiin kuten Helsingin–Porvoon moottoritie, Pernon telakka ja Porttipahdan tekojärven yhteydessä toimiva vesivoimala. Yhtiössä oli enimmillään noin viisisataa työntekijää. Vuonna 1975 Ylisaari meni osakkaaksi myös EP-Säiliö-yhtiöön, joka valmisti rakennusteollisuuden tarpeisiin teräsrakenteita ja säiliöitä. Pohjansepot-yhtiön Ylisaari myi vuonna 1983 Perusyhtymälle. Teollisuusneuvoksen arvonimen Ylisaari sai vuonna 1978.Kuolleita. Teollisuusneuvos Pauli Ylisaari. Helsingin Sanomat, 21.9.1984, s. 20. ==Lähteet== Luokka:Suomalaiset rakennusmestarit Luokka:Suomalaiset yrittäjät Luokka:Suomalaiset yritysjohtajat Luokka:Vuonna 1928 syntyneet Luokka:Vuonna 1984 kuolleet
Atlantinsilokuore

Atlantinsilokuore (Alepocephalus bairdii) on silokuoreisiin kuuluva kalalaji. Lajia tavataan syvistä vesistä Atlantin pohjois- ja keskiosista. ==Koko ja ulkonäkö== Atlantinsilokuore voi kasvaa suurimmillaan 100 cm pitkäksi. Ruumiinmuodoltaan laji on pitkänomainen. litteähkö ja suuripäinen. Kalan silmät ovat kookkaat. Selkäevä sijaitsee ruumiin takaosassa. Väriltään atlantinsilokuore on violetinruskea. ==Levinneisyys ja elintavat== Atlantinsilokuoretta tavataan Grönlannista länteen Virginiaan asti ja itään Mauritaniaan asti. Se liikkuu parvissa lähellä hiekkapohjaa tyypillisimmin 600-1 000 metrin syvyydessä. Kala on peto ja syö muun muassa meduusoja, kalmareita, äyriäisiä ja kaloja. Atlantinsilokuoreen lisääntymisaika on tammikuusta huhtikuulle. Atlantinsilokuoretta kalastetaan kaupallisesti ravinnoksi, mutta saaliista noin puolet heitetään takaisin mereen. ==Lähteet== Luokka:Hopeakuorekalat
Eestilä

Eestilä on sukunimi, joka on muun muassa seuraavilla suomalaisilla henkilöillä: *Markku Eestilä (s. 1956), kansanedustaja (Kokoomus) ja eläinlääkäri *Matti Eestilä (s. 1949), liikemies ja sijoittaja, Markku Eestilän veli
Katalaanit

KatalaanitYSA: Katalaanit () on etninen ryhmä, joka elää pääosin Kataloniassa. Heidän äidinkielensä on ollut perinteisesti katalaani, mutta suurin osa on nykyään kaksikielisiä.https://www.catalannews.com50.7% of Catalans usually converse in Spanish and 36.3% in Catalan Katalaanien pääuskonto on katolilaisuus, mutta uskonnottomuus on nykyään myös yleistä.El 45% dels catalans afirma que no té creences religioses == Lähteet == Luokka:Espanjan etniset ryhmät Luokka:Ranskan etniset ryhmät
Vadim Arhipkin

Vadim Vjatšeslavovitš Arhipkin (, s. 15. syyskuuta 1990 Moskova, Neuvostoliitto) on venäläinen, hyökkääjänä pelaava jääpalloilija, joka edustaa ruotsalaista Edsbyns IF:ää. Arhipkin kasvoi jääpalloilijaperheessä, sillä hänen isänsä Vjatšeslav oli myös jääpalloilija ja maailmanmestari. Perhe asui 2000-luvun alussa Ruotsissa ja Arhipkin aloittui uransa pohjois-ruotsalaisen Karlsborg BK:n junioreissa. Ensimmäinen aikuissarja oli Ruotsin 1. Divisioona ja Selånger SK. Arhipkin vaihtoi vajaan kauden jälkeen Broberg/Söderhamn Bandyn riveihin, jossa hän pelasi neljä kautta ja jonka jälkeen hän siirtyi synnyinmaahansa Venäjälle Moskovan Dynamon riveihin. Silloisen huippuseuran riveissä Arhipkin voitti kaksi mestaruutta ja yhden hopean sekä maailmancupin voiton. Syksyllä 2014 Arhipkin palasi Ruotsiin Broberg/Söderhamnin riveihin. Seuran sijoitukset Ruotsin Elitserienissä olivat tyypillisesti sarjan keskivaiheilla pelien päättyessä viimeistään loppuottelujen puolivälierissä. Arhipkin pelasi kaikkiaan seitsemän kautta kevääseen 2021 asti, jonka jälkeen hän siirtyi sarjan huippuseuraan Edsbyns IF:n riveihin ja jossa hän oli voittamassa heti keväällä 2022 Ruotsin mestaruutta. == Saavutukset == Seurajoukkueissa * 2 Venäjän mestaruutta vuosina 2012 ja 2013 Moskovan Dynamon riveissä, * Ruotsin mestaruus 2022 Edsbyns IF:n riveissä, * Venäjän mestaruushopea 2014 Jenisein riveissä, * 3 Venäjän mestaruuspronssia 2010, 2012 ja 2013 Moskovan Dynamon riveissä, * Jääpallon maailmancup voitto: 2013 Moskovan Dynamon riveissä, Maajoukkueessa * 2 maailmanmestaruutta vuosina 2011 ja 2018 * Nuorten maailmanmestari 2011. == Lähteet == * Vadim Arkhipkin Bandysidan-tietokannassa * Vadim Arkhipkin rusbandy.ru-tietokannassa * Vadim Arkhipkin Moskovan Dynamon sivuilla === Viitteet === Luokka:Venäläiset jääpalloilijat Luokka:Vuonna 1990 syntyneet Luokka:Elävät henkilöt
Reykjavíkin yliopisto

Reykjavíkin yliopisto () on Islannin pääkaupungissa Reykjavíkissa sijaitseva yksityinen yliopisto. Sen kampus sijaitsee kaupungin keskustan eteläpuolella lähellä Reykjavíkin lentoasemaa. == Hallinto == Yliopisto on muodoltaan osakeyhtiö, jonka suurin omistaja (64 prosenttia) on Islannin kauppakamarin koulutusrahasto; muut omistajat ovat Islannin teollisuusyritysten liitto (24 prosenttia) ja Islannin työnantajien keskusliitto (12 prosenttia). == Laitokset ja osastot == Yliopisto käsittää kaksi laitosta, joiden alaisuudessa toimii seitsemän osastoa: * yhteiskuntatieteiden laitos ** urheilutieteiden osasto ** psykologian osasto ** kauppatieteiden osasto ** oikeustieteiden osasto * tekniikan laitos ** sovelletun tekniikan osasto ** teknologian osasto ** tietotekniikan osasto == Lähteet == Luokka:Islannin yliopistot Luokka:Reykjavíkin rakennukset ja rakennelmat
Luettelo Islannin yliopistoista

Tämä on luettelo Islannissa toimivista yliopistoista. == Julkiset yliopistot == Yliopisto Nimi islanniksi Sijainti Perustettu Islannin yliopisto Háskóli Íslands 1911 Reykjavík Akureyrin yliopisto Háskólinn á Akureyri 1987 Akureyri Hólarin yliopisto Hólaskóli – Háskólinn á Hólum 1106 Hólar Islannin maatalousyliopisto Landbúnaðarháskóli Íslands 2005 Hvanneyri == Yksityiset yliopistot == Yliopisto Nimi islanniksi Sijainti Perustettu Bifröstin yliopisto Háskólinn á Bifröst 1918 Borgarbyggð Reykjavíkin yliopisto Háskólinn í Reykjavík 1998 Reykjavík Islannin taideyliopisto Listaháskóli Íslands 1998 Reykjavík == Muut yliopistot == Lisäksi Islannissa toimii myös Yhdistyneiden kansakuntien yliopisto. Islanti *
Riku Penttinen

Richard Vilhelm (Riku) Penttinen (1882 Viipuri – 1918 Viipuri) oli suomalainen kansakoulunopettaja, joka toimi sisällissodan aikana Suomen kansanvaltuuskunnan kouluneuvostossa. Hänet teloitettiin Viipurin vankileirillä. Penttinen työskenteli opettajana Viipurin maalaiskunnassa Säiniön kansakoulussa 1905−1911 ja Kangasrannan kansakoulussa 1911−1918. Penttinen kuului sosialidemokraattiseen puolueeseen 1900-luvun alkuvuosista lähtien ja toimi muun muassa Viipurin läänin läntisen vaalipiirin piirisihteerinä. Syksyllä 1917 Penttinen oli perustamassa lyhytikäiseksi jäänyttä Sosialidemokraattista Opettajaliittoa. Sisällissodan käynnistyttyä Penttinen nimitettiin Koulutoimen ylihallituksen korvaajaksi perustettuun kouluneuvostoon, joka toimi Suomen kansanvaltuuskunnan valistusasiain osaston alaisena. Hänen ohellaan siihen kuuluivat Y. K. Laine, Jaakko Pärssinen ja Hulda Salmi. Viipurin taistelun jälkeen Penttinen jäi valkoisten vangiksi ja hänet teloitettiin Patterinmäellä toukokuussa 1918. Sisällissodan terroria tutkineen Jaakko Paavolaisen mukaan teloitus oli erehdys, sillä muut kouluneuvoston toimintaan osallistuneet päätyivät valtiorikosoikeuteen. Tutkija Jukka Rantalan mukaan taas teloituksen syynä olivat vanhat kaunat, joita Penttistä kohtaan oli syntynyt hänen toimiessaan työväenliikkeessä. Tammikuussa 1919 Penttinen olisi noussut varasijalta kansanedustajaksi vangittuna olleen Taneli Typön tilalle, kunnes havaittiin että hänet oli ammuttu. == Lähteet == Luokka:Suomalaiset opettajat Luokka:Suomen sisällissodan punaiset Luokka:Suomen sisällissodan terrorin uhrit Luokka:Vuonna 1883 syntyneet Luokka:Vuonna 1918 kuolleet
Aluepuolue

Aluepuolue on puoluetyyppi, jossa poliittinen ryhmä on järjestäytynyt alueen perusteella.Rantala 1965, s. 1 == Historia == Aluepuolueen piirteitä on historiallisesti ollut esimerkiksi edustuslaitoksen käytännössä, jossa ryhmät valittiin esimerkiksi kaupungeittain tai kreivikunnittain. Tämä toi käytännön politiikkaan vastaava alueelliset yhteisöt. Säätylaitoksen aikakaudella paikallisintressit menettivät jonkin verran valtakunnallista merkitystään. Poliittinen toiminta levittäytyi, erityisesti talonpoikaissäädyn ansiosta laajemmilla alueille. Yleisen äänioikeuden myötä politiikka käsitti koko valtakunnan ja sen kohteeksi tuli kaikki väestöryhmät. 1960-luvulle tultaessa aluepuolueen käsitettä käytettiin enää harvoista poliittisista ryhmistä. Joidenkin puolueiden kannatus on sen sijaan yhä selvemmin keskittynyt tietyille maantieteellisille alueille. == Aluepuolueita == * Baijerin kristillissosiaalinen unioni * Cooperative Commonwealth Federation * Istrian demokraattinen kokous * Social Credit Party of Canada * Vlaams Belang == Katso myös == * Aluepolitiikka * Federalismi * Geopolitiikka * Itsehallintoalue == Lähteet == * === Viitteet === Luokka:Puolueet Luokka:Politiikan käsitteet Luokka:Aluepolitiikka
Utrechtin yliopisto

Utrechtin yliopisto () on vuonna 1636 perustettu korkeatasoinen alankomaalainen tutkimusyliopisto. Se toimii Utrechtissa kolmella kampusalueella. Yliopisto lukeutuu kansainvälisissä yliopistovertailussa yleensä Alankomaiden parhaimpiin. Esimerkiksi Shanghain yliopistorankingissa 2021 (ARWU) se on sijoittunut maansa tasokkaimpana maailmanlistan sijalle 50. Yliopisto tulkitsee perustamisajankohdakseen vuoden 1636, jolloin Utrechtissa 1634 käynnistetyn oppilaitoksen (Illustrious School) asema korotettiin akatemiaksi. Πανεπιστήμιο Ουτρέχτης 7092.jpg|Utrechtin yliopiston historiallinen päärakennus (Academiegebouw). Senaatskamer met schoorsteen en portretten van hoogleeraren - Utrecht - 20212572 - RCE.jpg|Senaatskamer - Utrechtin yliopiston aiempien rehtorien muotokuvilla täytetty perinnehuone, jossa valmistuneille myönnetään heidän tutkintotodistuksensa Utrechtin yliopistosta. David de Wiedgebouw 2020-2.jpg|David de Wiedgebouw (2020). Utrecht-Uithof, from CambridgeLaan 01.jpg|Utrecht-Uithof. UMC Utrecht.jpg|Utrechtin yliopiston lääketieteellinen keskus (UMC Utrecht) yliopistosairaaloineen. ==Lähteet== == Aiheesta muualla == Luokka:Alankomaiden yliopistot Luokka:Utrecht
Atomic

Atomic on Itävallan Altenmarktista kotoisin oleva tuotemerkki, joka valmistaa hiihtovälineitä alppi- ja murtomaahiihtoon, niin ammattilaisille kuin harrastajillekin. Atomicin omistaa Amer Sports. ==Historia== Alois Rohrmoser perusti Atomicin vuonna 1955 Itävallan Altenmarktissa. Yhtiön alkuperäinen nimi oli Skifabrik Rohrmoser.http://derstandard.at/1941657/Atomic-Gruender- Alois-Rohrmoser-verstorben Yritys kasvoi voimakkaasti 1960-luvulla, kun Wagrainissa aloitettiin teollinen suksien valmistus. Vuonna 1967 suksia valmistettiin 17 000 paria ja vuonna 1969 määrä oli 72 000. Vuonna 1971 tuotantoa laajeni, kun Altenmarktiin rakennettiin toinen tehdas. 1970-luvun lopulla Atomic osti ranskalaisen Dynamic-merkin, vuonna 1988 suksien siteitä valmistaneen ESS:n ja vuonna 1989 monomerkki Koflachin. Vuonna 1981 myös Bulgarian Chepelaressa aloitettiin tuotanto. Atomic oli ensimmäinen länsimaa, joka avasi tehtaan itäblokkiin kuuluvassa maassa. Rubert Hubert suunnitteli vuonna 1988 Atomicin ensimmäiset puuterilumeen suunnitellut vapaalaskusukset. Siihen asti laskettelussa oli käytetty ohuempia suksia. Lumilautojen muodosta inspiraatiota saaneen Hubertin suksien lanseerauksen jälkeen myös kilpailevat tuotemerkit alkoivat suunnitella omia puuterisuksiaan. 1990-luvun alussa yritys joutui taloudellisiin vaikeuksiin ja meni konkurssiin. Vuonna 1994 Amer Sports osti Atomicin. Vuonna 2004 yritys valmisti lähes 900 000 paria Atomic- ja Dynamic-suksia vuodessa. == Tuotteet == Atomic valmistaa hiihtämiseen ja lasketteluun tarkoiteuttuja tuotteita, kuten esimerkiksi suksia ja lumilautoja niin vapaa-ajan käyttöön kuin ammattilaisillekin. Pääosa brändin tuotteista valmistetaan Altenmarktisssa. Atomic on suunnitellut tuotteitaan esimerkiksi hiihtäjä Chris Benchetlerin kanssa. ==Lähteet== == Aiheesta muualla== *Verkkosivut Luokka:Urheiluvälinemerkit
Peak Performance

Peak Performance on urheiluvaatebrändi. == Historia == Peak Performancen perusti vuonna 1986 Åressa joukko ruotsalaisia laskettelijoita, kuten Stefan Engström ja Peter Blom. Vuonna 1998 tanskalainen Carli Gry International A/S osti Peak Performancen. Carli Cry liittyi sittemmin IC-konserniin, joka myi Peak Performancen vuonna 2018 Amer Sportsille. == Tuotteet == Peak Performance on Skandinavian suurin toiminnallisen urheilumuodin vaatemerkki, ja sitä myydään yli 20 maassa. Brändillä on tehtaita useissa eri maissa. Pääasiassa niiden tuotanto tapahtuu Aasiassa, erityisesti Kiinassa ja Bangladeshissa. Brändi keskittyy myös vastuulliseen tuotantoon ja kestävyyteen, joten he tekevät yhteistyötä tehtaiden kanssa, jotka noudattavat hyviä työoloja ja ympäristöstandardeja. Brändillä valmistetaan vaatteita muun muassa hiihtoon, golfiin, harjoitteluun ja ulkoiluun mutta myös vapaa-ajalle. ==Lähteet== == Aiheesta muualla == Peak Performance -verkkosivusto Luokka:Urheiluvaatemerkit
Henna Kytösalmi

Henna Kytösalmi (s. 10. heinäkuuta 1982 Vaasa) on suomalainen pesäpalloilija. Kytösalmi edusti Superpesiksessä Lappeenrannan Pesä Ysejä ja Jyväskylän Kirittäriä. Kytösalmen kasvattajaseura on Imatran Pallo-Veikot. Kytösalmi saavutti kaksi SM-hopeaa kaudella 2006 ja kaudella 2012 ja yhden SM-pronssin kaudella 2007. Kaudella 2010 Kytösalmi voitti Kultaisen mailan. Kytösalmi pelasi yhdeksän Itä-Länsi-ottelua vuosina 2003, 2005, 2006, 2007, 2008, 2010, 2011, 2012 ja 2013. Kytösalmi pelasi ulkokentällä kopparina. Kytösalmi pelasi 250 Superpesiksen runkosarjan ottelua, joissa hän löi 21 kunnaria ja 284 tavallista juoksua, toi 260 juoksua ja keräsi 1 211 kärkilyöntipistettä. Kytösalmi pelasi 103 Superpesiksen ylemmän loppusarjan ottelua, joissa hän löi kaksi kunnaria ja 59 tavallista juoksua, toi 82 juoksua ja keräsi 477 kärkilyöntipistettä. Kytösalmi pelasi seitsemän Superpesiksen alemman loppusarjan ottelua, joissa hän löi kaksi kunnaria ja kymmenen tavallista juoksua, toi neljä juoksua ja keräsi 27 kätkilyöntipistettä. https://www.pesis.fi/wp-content/uploads/2021/02/Kytösalmi-Henna.xlsx == Lähteet == Luokka:Suomalaiset pesäpalloilijat Luokka:Vuonna 1982 syntyneet Luokka:Elävät henkilöt
Faster Forward

Faster Forward on suomalainen progressiivinen metalliyhtye Humavoidin debyyttialbumi, joka julkaistiin 24. kesäkuuta 2014. == Kappaleet == # # # # # # # == Lähteet == == Aiheesta muualla == * Luokka:Vuoden 2014 esikoisalbumit Luokka:Suomalaiset progressiiviset metallialbumit
Lidless

Lidless on suomalainen progressiivinen metalliyhtye Humavoidin toinen studioalbumi, joka julkaistiin 21. elokuuta 2020. == Kappaleet == # # # # # # # # # # == Arvostelut == * Imperiumi: 8-/10Levyarvostelu: Humavoid - Lidless Viitattu 7.4.2022. * Kaaoszine: 10/10Parhaimpia kotimaisia albumeita hetkeen – arvostelussa Humavoidin aggressiivinen ja karmiva ”Lidless” Viitattu 7.4.2022. * Soundi: Levyarvio: Outoja tahtilajeja, nykiviä kitarariffejä, fuusiojazz- elementtejä – Humavoid tukahtuu djentin oppikirjan sääntöihin Viitattu 7.4.2022. == Lähteet == == Aiheesta muualla == * * Luokka:Vuoden 2020 albumit Luokka:Suomalaiset progressiiviset metallialbumit
Frida Westman

Frida Westman (s. 10. tammikuuta 2001 Örnsköldsvik) on ruotsalainen mäkihyppääjä. Seuratasolla hän edustaa kotikaupunkinsa Friska Viljoria, mutta harjoittelee paljon myös Norjassa muun muassa Roar Ljøkelsøyn ja Andreas Stjernenin ohjauksessa. Nuorten maailmanmestaruuskilpailuissa Park Cityssä 2017 Westman oli normaalimäen kilpailussa 32:s ja joukkuemäessä yhdeksäs. Oberwiesenthalissa 2020 hän oli 26:s ja Lahdessa 2021 16:s. Aikuisten tasolla hän debytoi Oberstdorfissa 2021, jossa hän sijoittui normaalimäessä 35:nneksi. Pekingissä 2022 hänestä tuli Ruotsin ensimmäinen talviolympialaisiin osallistunut naispuolinen mäkihyppääjä ja samalla myös ensimmäinen ruotsalainen mäkihyppääjä olympialaisissa 28 vuoteen. Normaalimäen kisassa hän sijoittui 16:nneksi. Maailmancupissa Westman debytoi marraskuussa 2021 Nižni Tagilissa ja tuli 20:nneksi. Kauden 2021–2022 loppupisteissä hän sijoittui kolmanneksitoista, oltuaan parhaimmillaan kaksi kertaa neljäs. Ensimmäisen palkintosijansa Westman saavutti marraskuussa 2022 Wisłassa oltuaan kolmas, joka oli samalla ensimmäinen ruotsalaisen saavuttama maailmancupin palkintosija 30 vuoteen. == Lähteet == === Viitteet === Luokka:Vuonna 2001 syntyneet Luokka:Ruotsalaiset mäkihyppääjät Luokka:Elävät henkilöt
Paris (Rammsteinin albumi)

Paris on saksalaisen industrial metal -yhtyeen Rammsteinin konserttitallenne, joka julkaistiin 19. toukokuuta 2017. == Kappaleet == # # # # # # # # # # # # # # # # # # # # # # == Arvostelut == * Imperiumi: 7/10Levyarvostelu: Rammstein - Paris Viitattu 7.4.2022. * Kaaoszine: 9½/10Vakuuttavaa tykitystä alusta loppuun: Arviossa Rammsteinin ”Rammstein: In Paris” DVD Viitattu 7.4.2022. * Soundi: Ei mitään uutta Pariisin taivaan alla – Rammstein julkaisi jälleen näyttävän livetallenteen Viitattu 7.4.2022. == Lähteet == Luokka:Vuoden 2006 konserttitallenteet Luokka:Rammsteinin albumit
Akademmistetškon metroasema

Akademmistetško () on yksi Kiovan metron asemista. Asema avattiin 24. toukokuuta 2003. == Galleria == Kuva:Akademmistechko metro station Kiev 2010 02.jpg Kuva:Akademmistechko metro station Kiev 2010 05.jpg == Lähteet == == Aiheesta muualla == Luokka:Kiovan metro
Automatically Programmed Tool

Automatically Programmed Tool (APT) on täsmäkieli numeerisen ohjauksen (NC) koneille: kieli antaa CNC-koneelle polun työkalujen käyttöön. Kieltä käytetään tietokoneavusteisessa valmistuksessa (CAM) ja se perustuu englannin kielen kaltaisiin komentoihin kuten `GOLFT` (go left) ja `TANTO` (tangent to). Ohjelmisto muuntaa APT-ohjelman sarjaksi työkalukoordinaatteja (Cutter Location Data, CLD), toinen ohjelma nimeltään Postprocessor muuttaa CLD:n NC- ohjelmaksi, jonka laite ymmärtää. NC-ohjelma syötetään laitteeseen. == Historia == Kielestä kerrottiin lehdistötilaisuudessa MIT:ssä helmikuussa 1959 ja kielestä on muodostunut standardi numeerisesti ohjattujen koneiden käyttöön. Nykyään APT-kielen sijaan käytetään CAM-ohjelmistoa graafisella käyttöliittymällä tai ohjelmoimalla suoraan mikäli kappale on yksinkertainen. == Lähteet == Luokka:Tietokoneavusteinen suunnittelu Luokka:Täsmäkielet Luokka:CNC
Mandalayn yliopisto

Mandalayn yliopisto (; ) on vuonna 1925 perustettu, Myanmarin toiseksi suurimmassa kaupungissa Mandalayssa (Maha Aungmyen kaupunginosassa) toimiva julkinen yliopisto. Myanmarin opetusministeri viesti vuoden 2020 alussa, että Mandalayn yliopisto kuuluisi niiden 14 yliopiston joukkoon, joille suunniteltiin myönnettäväksi autonominen asema. ==Katso myös== *Yangonin yliopisto ==Lähteet== ==Aiheesta muualla== *Min Latt (26.2.2020) International tea symposium held in Mandalay (elevenmyanmar.com) Luokka:Myanmarilainen kulttuuri Luokka:Myanmarin yliopistot ja korkeakoulut Luokka:Myanmarin rakennukset ja rakennelmat
Kirmanjärvi

Kirmanjärvi (myös Kirmanjärvet) on runsasravinteinen, saareton ja suurelta osin kulttuurimaiseman reunustama järvi Iisalmen keskustan kaakkoispuolella Pohjois-Savossa. Sen pinta-ala on 3,1 neliökilometriä. Etäisyys Kuopiosta on 65 kilometriä pohjoisluoteeseen.Kirmanjärvi. Järviwiki. Viitattu 1.4.2022. == Maantiede == Kirmanjärven pituus kaakosta luoteeseen on 5,5 kilometriä. Leveys lännestä itään on 850 metriä. Suurin osa järvestä on melko tasaleveää, aivan etelässä järvi kapenee huomattavasti. Järven pohjoisin osa on Pieni-Kirma, jota erottaa pääaltaasta Salmenniemi ja yhdistää pääaltaaseen noin 50 metriä leveä salmi. Vain kymmenen hehtaaria Kirmanjärvestä on vähintään seitsemän metriä syvä. Järven eteläpuoliskolla sijaitsee noin puolen hehtaarin laajuinen kymmenen metriä syvä alue. Pieni-Kirman syvin kohta on seitsemän metriä. Kirmanjärven rannoilla on peltomaata, laajin metsäalue sijaitsee länsirannalla, joka on muita ranta-alueita jyrkempi. Länsiranta kuuluu Kirmanjärven ja Nerkoonjärven väliseen kannakseen, jonka kapein kohta on noin 300 metriä. Kannaksen kautta kulkee rautatie ja valtatie 5. Pieni-Kirma on kokonaan peltojen ympäröimä. Kirmanjärveen laskee Roimanpuro luoteesta Pikku- Ahmosta (86,8 metriä mpy). Kirmanjärvi kapenee eteläosastaan Kirmanjoeksi, joka laskee lounaaseen Nerkoonjärveen (85,8 metriä mpy). Kirmanjärven vesitilavuus on 10 916 000 kuutiometriä. Järven ekologinen tila on tyydyttävä. Kirmanjärvi (04.516.1.001) kuuluu Kirmanjoen valuma-alueeseen (04.516), joka on kolmannen jakovaiheen vesistö Vuoksen vesistössä (04). Toinen jakovaihe on Onkiveden alue (04.51) ja ensimmäinen on Iisalmen reitin valuma-alue (04.5). Kirmanjärvi on laajin Kirmanjoen valuma-alueen viidestä vähintään hehtaarin laajuisesta vakavedestä. Alueen muut järvet ovat Iso-Ahmo, Pikku-Ahmo, Kangaslampi ja nimetön järvi.Kilpijärven - Hernejärven alue (04.581). Järviwiki. Viitattu 1.4.2022. Kirmanjärvi on kymmenenneksi laajin Siilinjärven 115:stä vakavedestä. Sitä edeltää Viitaanjärvi ja seuraa Hernejärvi.Iisalmi. Järviwiki. Viitattu 1.4.2022. == Lähteet == Luokka:Iisalmen järvet Luokka:Iisalmen reitin valuma-alue
Haarajärvi (Kuhmo)

Haarajärvi on matalahko metsäjärvi Kuhmossa Kainuun kaakkoisosassa. Sen pinta- ala on 92 hehtaaria. Etäisyys Kajaanista on 82 kilometriä itäkaakkoon.Haarajärvi. Järviwiki. Viitattu 3.4.2022. == Maantiede == Haarajärven kaakkois–luoteissuuntainen pituus on 2,6 kilometriä. Haarajärvenniemi jakaa järven itäisen osan kahteen lahteen. Järven keskiosassa sijaitsee neljän saaren rykelmä, saarista suurin on yli hehtaarin laajuinen. Saaristosta luoteeseen Haaranjärvi kapenee. Alle neljä hehtaaria Haarajärvestä on vähintään kymmenen metriä syvä. Syvin alue sijaitsee saariston luoteispuolella. Järven itäosassa on alaltaan pieniä, jonkin verran yli kymmenmetrisiä syvänteitä. Haarajärven rannat ovat metsä- ja suomaata. Järven pohjoispuolitse kulkee maantie, luoteisrannalla on muutamia pientaloja ja aivan luoteessa sijaitsee Haaranperä. Haarajärveen laskee Karsikkojärvi (193,7 metriä mpy) luoteesta. Kaakosta laskee Lauvusjärvi (204,8 metriä mpy) Lauvusjokea pienten Leväjärvien kautta. Haarajärven kaakkoispuolella sijaitseva Mäntyjärvi (196,9 metriä mpy) laskee Haarajärveen Keskimmäisen Leväjärven kautta. Haarajärven luusua sijaitsee Haaranperän kohdalla, josta Vepsänjoki virtaa kohti pohjoista. Haarajärven vesitilavuus on 3 334 000 kuutiometriä. Haarajärvi (59.992.1.005) kuuluu Vepsänjoen alueeseen (59.992), joka on kolmannen jakovaiheen vesistö Oulujoen vesistössä (59). Toinen jakovaihe on Vepsänjoen valuma-alue (59.99) ja ensimmäinen on Ontojärven–Lentuan valuma-alue (59.9). Haarajärvi on Vepsänjoen alueen laajin vakavesi. Seuraavaksi laajimmat ovat Lapinjärvi-Autiojärvi ja Karsikkojärvi. Alueeseen kuuluu 12 vähintään hehtaarin laajuista vakavettä.Vepsänjärven valuma-alue (59.993). Järviwiki. Viitattu 3.4.2022. Kuhmon Haarajärvi on laajin Suomen kahdestakymmenestä Haarajärvestä.Haarajärvi. Järviwiki. Viitattu 3.4.2022. == Lähteet == Luokka:Kuhmon järvet Luokka:Ontojärven–Lentuan valuma- alue
Oi säästöpankin virkailija, oi rakastettuni

Oi säästöpankin virkailija, oi rakastettuni on Veikko Kerttulan ohjaama suomalainen televisioelokuva vuodelta 1976. Elokuva on MTV-teatterin tuottama ja se sai ensi-iltansa Mainos-TV:n Teatterituokio-ohjelmapaikalla 24.12.1976. Elokuvassa Aatos on eronnut avioliitostaan ja lähtee viettämään joulua onnellisena ja vapaana. Muistot entisestä kuitenkin yllättävät hänet. == Näyttelijät == == Lähteet == Luokka:Suomalaiset televisioelokuvat Luokka:Vuoden 1976 suomalaiset elokuvat
Syrakusalaisten aarrekammio

Syrakusalaisten aarrekammio (), tutkimuksessa myös Aarrekammio II, oli antiikin aikainen aarrekammio Olympiassa Kreikassa. Se on saanut nimensä siitä, että sen arvellaan olleen Sisilian Syrakusan kaupungin rakennuttama, mutta tunnistus ei ole täysin varma. Aarrekammion rauniot sijaitsevat Archaía Olympían kunnassa Olympian arkeologisella alueella, joka on Unescon maailmanperintökohde. Syrakusalaisten aarrekammio rakennettiin arkaaisen ja klassisen kauden taitteessa noin vuonna 480 eaa. Se oli yksi Olympian lukuisista aarrekammioista, jotka oli rakennettu riviin pyhäkköalueen pohjoislaidalle Kronios-vuoren etelärinteeseen, Nymfaionin ja Stadionin välille. Syrakusalaisten arrekammio oli näistä toinen lännestä päin laskettuna. Sen länsipuolella sijaitsi Sikyonilaisten aarrekammio ja itäpuolella Epidamnoslaisten aarrekammio (vaikkakin aiemmin itäpuolelle on joskus sijoitettu niin kutsuttu Tuntematon aarrekammio). Aarrekammio oli pienen anta-temppelin näköinen rakennus, jonka pronaoksessa anta-seinien välissä oli kaksi pylvästä (distylos in antis), ja joka edusti doorilaista tyyliä. Rakennuksen cellan leveys oli 6,3 metriä ja pituus 11,45 metriä. Julkisivu oli etelään päin. == Lähteet == == Aiheesta muualla == Luokka:Aarrekammiot Luokka:Olympian rakennukset ja rakennelmat
Piobesi d’Alba

Piobesi d’Alba () on kunta Italiassa Piemonten alueella olevassa Cuneon maakunnassa.Piobesi d’Alba Sapere.it Piobesi d’Alba Enciclopedia Treccani Vuoden 2011 alussa kunnassa oli 1 403 asukasta. ==Lähteet== ==Aiheesta muualla== Luokka:Cuneon maakunnan kunnat